Brun råtevedblomsterflue er en ganske stor, men slank blomsterflue, mørk rød-brun og svart, med rødlig ganske glissen hårkledning. Brystpartiet er rød-brunt mens bakkroppen er mørkere. Lårene (femora) på bakføttene er kraftige og sterkt fortykket mens leggene (tibiae) er normale. Vingene er klare, gjennomskinnelige ved kroppen, men er mer røkfarget brun mot vingespissen.